Міжнародны праект «Дзецям Чарнобыля»

Міжнародны праект «Дзецям Чарнобыля» ( — міжнародная (ірландска-амерыканская) няўрадавая гуманітарная арганізацыя, якая дапамагае дзецям і сем’ям з Беларусі, а таксама з паўночых раёнаў Украіны і захаду Расіі, што пацярпелі ў выніку чарнобыльскай катастрофы.  Міжнародна прызнаная як найбуйнейшы дастаўнік гуманітарнай дапамогі ў Беларусь. У 2004 годзе атрымала кансультатыўны статус як няўрадавая арганізацыя пры Арганізацыі Аб’яднаных Нацый. Адзіная арганізацыя, якая мае такі статус, з ліку тых, што працуюць у чарнобыльскім рэгіёне.

 Гісторыя стварэння 

Створана ў 1991 годзе грамадзянкай Ірландыі Эдзі Роўч (). У той час актывістка арганізацыі, якая змагалася за ядзернае раззбраенне, Эдзі Роўч атрымала па факсе зварот групы беларускіх і ўкраінскіх доктараў, якія прасілі дапамогі ў вывазе дзяцей з забруджаных раёнаў. Першы год Эдзі працавала сама і арганізавала адпачынак у Ірландыі для некалькіх беларускіх дзяцей. Потым арганізацыя вырасла і аб’яднала намаганні дзяржаўных і няўрадавых партнёраў у Ірландыі, ЗША, Беларусі, імпульс і адданасць тысяч добраахвотнікаў у чарнобыльскіх рэгіёнах.

 Дапамога Беларусі  
 Арганізаваны аздараўленчы адпачынак у Ірландыі для 21 тысячы дзяцей.
 У Беларусь, заходнюю Расію і Украіну пастаўлена гуманітарнай дапамогі на суму ў 90 мільёнаў еўра.
 Фінансаванне інавацыйных даследаванняў дырэктара незалежнага беларускага інстытута радыяцыйнай бяспекі «Белрад» Васіля Несцярэнкі.
 Фінансаванне і арганізацыя хірургічных аперацый для 20 тысяч дзяцей, якія цярпелі ад сардэчнага дэфекту, вядомага як «чарнобыльскае сэрца».
 Спецыялізаваныя хірургічныя аперацыі за межамі Беларусі атрымалі больш за 300 дзяцей.
 Адбудаваны і адноўлены прытулак псіхічнай дапамогі Веснава, які быў прызнаны міністэрствам працы і сацыяльнай абароны найлепшай установай гэтага кірунку ў Беларусі.
 Куплены кардыялагічны аксіметр «Саманетыкс», прылада, што выратоўвае жыцці 175 дзяцей у год, якім робіцца аперацыя шунтавання на сэрцы.
 Адбудаваныя і адноўленыя сацыяльныя цэнтры па ўсёй Беларусі; яны прадастаўляюць шырокае кола сацыяльных, медыцынскіх і адукацыйных паслуг для больш чым 60 тысяч карыстальнікаў на кожны цэнтр.

 Партнёры 
У Беларусі:
 Міністэрства адукацыі Рэспублікі Беларусь.
 Міністэрства аховы здароўя Рэспублікі Беларусь.
 Міністэрства працы і сацыяльнай абароны Рэспублікі Беларусь.
 Дэпартамент па гуманітарнай дзейнасці Кіраўніцтва справамі Прэзідэнта Рэспублікі Беларусь.
 Беларускія няўрадавыя арганізацыі «Надзея на будучыню», «Надзея і дамы для дзяцей», «Voluntas», «Дзеці ў небяспецы», Беларускі дзіцячы фонд, «Art Medica», асацыяцыя ліквідатараў катастрофы на Чарнобыльскай АЭС і інш.
За межамі Беларусі:
 Праграма развіцця ААН (UNDP).
 Міжнародная чарнобыльская сетка інфармацыйных рэсурсаў (ICRIN).
 Упраўленне ААН для каардынацыі па гуманітарных пытаннях (OCHA).
 Міжнародны Чырвоны крыж.
 Інстытут радыялагічнай аховы Ірландыі (RPII).
 Міністэрства замежных спраў і ірландскай дапамогі Ірландыі.
 Міністэрства юстыцыі, роўнасці і прававой рэформы Ірландыі.
 Міністэрства адукацыі і навукі Ірландыі.
 Швейцарскае агенцтва супрацоўніцтва для развіцця.
 Міжнародны фонд «Дзіцячае сэрца» (ЗША).
 Нацыянальны інстытут аховы здароўя (ЗША).
 Аперацыя «Усмешка» (ЗША).
 Беларускія амбасады ў Лондане (Вялікабрытанія) і Вашынгтоне (ЗША).

 Міжнароднае прызнанне 
 Заснавальніца і кіраўнік арганізацыі Эдзі Роўч узнагароджана ордэнам Францыска Скарыны і ганаровай граматай Савета Міністраў Рэспублікі Беларусь
 Дакументальны фільм аб дзейнасці арганізацыі «Чарнобыльскае сэрца» (Chernobyl Heart) атрымаў у 2004 годзе прэмію Амерыканскай акадэміі кінамастацтва «Оскар» 
 Арганізацыя атрымала ў 2006 годзе спецыяльную адзнаку Кангрэса ЗША за выдатную гуманітарную працу.
 Кіраўнік арганізацыі Эдзі Роўч атрымала ў 2010 годзе ўзнагароду «Свет дзяцей», вядомую як Нобелеўская прэмія для дзяцей, і ахвяравала яе для фінансавання хірургічных аперацый для дзяцей з пацярпелых ад чарнобыльскай катастрофы раёнаў Беларусі і Украіны.

 Спасылкі  
  Adi Roche’s Chernobyl Children International (Ірландыя)
  Chernobyl Children's Project International (ЗША)
  Эди Роуч: «Каждый должен раскрыть свой дар»
 Визит в Республику Беларусь ирландской делегации
 В Беларуси с визитом находятся руководители ирландской благотворительной организации «Проект детям Чернобыля»
 Милосердие: первый дом, но не последний… 
 Друзья познаются в беде
 "Проект детям Чернобыля" займётся саркофагом на ЧАЭС 
 В Беларусь прибыла колонна с гуманитарной помощью из Ирландии
 Ирландия окажет Белоруссии гуманитарную помощь на 2,5 млн. евро
 Выступ пастаяннага прадстаўніка Беларусі пры ААН А.Дапкюнаса на спецыяльным памятным пасяджэнні Генеральнай Асамблеі ААН з нагоды 20-й гадавіны чарнобыльскай катастрофы

Катэгорыя:Арганізацыі Ірландыі
Катэгорыя:Дабрачынныя арганізацыі
Катэгорыя:Чарнобыльская катастрофа